אלנה פרנטה

**אֶלֶנָה פֶרַנטֶה** (באיטלקית: **Elena Ferrante**) הוא שם העט של סופרת איטלקייה ידועה, שאיננה מוכנה לחשוף את זהותה או תמונתה בפומבי.

ספריה נכתבו באיטלקית, ותורגמו לשפות רבות. בשנת 2016 נבחרה כאחת ממאה האנשים המשפיעים ביותר בעולם על-ידי המגזין "טיים".

## ביוגרפיה ספרותית

בשנת 1991 הגיע למערכת הוצאת הספרים האיטלקית E/O ספר ביכורים של מחברת אלמונית בשם "אהבה מטרידה". המו"ל, שהיה נלהב, החליט לפרסם את הספר ופנה אל המחברת, אך זו הודיעה כי היא איננה מוכנה להתראיין, להתפרסם או להיחשף בכל דרך שהיא, ומבחינתה מכירות הספר יתקדמו מעצמן. "אהבה מטרידה" הפך פופולרי למדי באיטליה ובעולם, תורגם לעשר שפות, והמבקרים האיטלקים העניקו לו את "פרס אלזה מורנטה" לשנת 1992.

בטקס קבלת הפרס בחרה פרנטה שלא להיחשף, וביקשה מאנשי ההוצאה לאור לייצגה בו. פרנטה כתבה למו"ל טקסט שאת תוכנו ביקשה שיקריאו בטקס קבלת הפרס. דבריה עסקו בקשר שבין ספרה ליצירותיה הספרותיות השונות של אלזה מורנטה – אחת הסופרות האיטלקיות הבולטות של המאה ה-20. פרנטה סיפרה במכתבה כי היא איננה מוצאת קשר בין יצירתה ליצירת מורנטה, למעט יחסן המשותף לחוויית האימהות.

בשנת 1995 ביקש הבמאי מריו מרטונה לעבד את ספרה "אהבה מטרידה" לסרט קולנוע, ולשם כך ביקש להיפגש עמה. פרנטה סירבה להיפגש, אך הציעה שידונו על התסריט במכתבים. התכתובת קיבלה הד ציבורי, ולבסוף, כשיצא הסרט לאקרנים, כתבה פרנטה כי היא אינה רוצה לצפות בהקרנה פומבית, ומעדיפה לצפות בסרט ביחידות ולהגיב בכתב לאחר מכן.

בשנת 2002 פרסמה את "ימי הנטישה", ספר שעורר הדים רבים בספרות העולמית ותורגם ל-14 שפות (בהן לעברית, בשנת 2007, בידי אלון אלטרס). "ימי הנטישה" מספר את סיפורה של אולגה, אישה נשואה הנעזבת על ידי בעלה באחר הצהריים אחד באופן בלתי צפוי. הספר מתאר את המשבר שהיא חווה לאחר הנטישה ואת כאבה שמוביל אותה להתנתק אט אט מעולמה הישן ולנסות לבנות את חייה מחדש. הספר בולט בסגנונו הישיר, הרזה והענייני, ונפתח במשפטים: 

מבקרים התייחסו ליצירתה זו השנייה כאל יצירה אנטי-פמיניסטית המבטאת את התלות הנשית בבן הזוג והמשבר והריקנות המתחוללים בעוזבו. בתגובה לטענה ציטט מתרגם הספר, אלון אלטרס, דברים שאמרה פרנטה בריאיון למבקר הספרות גופרדו פופי: 

פרנטה לא מגדירה את כתיבתה כנשית, וכאמור, על אף חיבתה לפמיניזם, הוא אינו קשור ישירות לכתיבתה. לדבריה היא: 

בשנת 2006 פרסמה פרנטה את הרומן "הבת האפלה", שתורגם אף הוא לעברית בשנת 2011. ב-2021 עובד הספר לסרט קולנוע בבימויה של מגי ג'ילנהול ובכיכובה של אוליביה קולמן. בעשור השני של המאה ה-21 החלה פרנטה לכתוב סדרה של רומנים תחת הכותרת "*L'amica geniale"* ("החברה הגאונה"), כשם הספר הראשון בסדרה, ובתרגומים תחת הכותרת "הרומנים הנפוליטניים". הספר הראשון בסדרה תורגם לעברית בשנת 2015, ובהמשך תורגמו הבאים אחריו. הכרך הראשון עובד למיני-סדרה ברשת HBO בשנת 2018. בשנת 2019 ראה אור באיטלקית הרומן שלה 'חיי השקר של המבוגרים', ובספטמבר 2020 הושקו תרגומיו בעולם (ובישראל) באירוע השקה בינלאומי.

## הישגים בולטים
ביולי 2024, דירג העיתון "ניו יורק טיימס" את **"החברה הגאונה"** במקום הראשון ברשימת 100 הספרים הטובים ביותר של המאה ה-21. פרנטה היא הסופרת עם הכי הרבה ייצוגים ברשימה זו, שכללה גם את "הסיפור של הילדה האבודה" ו"ימי הנטישה".

## עיבודים קולנועיים וטלוויזיוניים חדשים

#### הרומנים הנפוליטניים:
בשנת 2018 עלתה ברשת HBO העונה הראשונה של העיבוד הטלוויזיוני לסדרת הרומנים הנפוליטניים, ובשנת 2024 עלתה העונה הרביעית, כאשר כל עונה מבוססת על כל אחד מהכרכים.

#### :
בשנת 2024 עלה עיבוד של הרומן האחרון של פרנטה, "חיי השקר של המבוגרים", כמיני סדרה ברשת נטפליקס. העיבוד זכה לביקורות שליליות בישראל ונטען כי היה עדיף שישאר על המדף.

#### :
סרטה של מגי ג'ילנהול (2021), המבוסס על ספרה של פרנטה, זכה להצלחה כבירה כולל פרס התסריט הטוב ביותר בפסטיבל ונציה ומועמדויות לפרס האוסקר.

## זהותה

הסיפור סביבה מכונה בעיתונות האיטלקית "תעלומת אלנה פרנטה". לפי השערות שונות, היא ילידת 1950 בערך, חיה ומלמדת פילולוגיה קלאסית בטורינו. ההערצה הציבורית כלפיה רבה, והעיתון האיטלקי "קוֹרִייֶרֶה דֶלָה סֶרָה" כתב עליה שהיא "הסופרת האיטלקייה הגדולה ביותר מאז אלזה מורנטה".

אלון אלטרס, מתרגם ספריה לעברית, אומר עליה: 

לפי תחקיר של קלאודיו גאטי  שפורסם בצרפת, מאחורי שם העט מסתתרת **אניטה ראיה** (Anita Raja), יהודייה איטלקית העובדת כעורכת ומתרגמת מגרמנית בהוצאת הספרים שפרסמה את ספריה של פרנטה. תחקירו של גאטי התקבל בביקורת נוקבת על הניסיון להפר את הזכות לפרטיות של הסופרת, ויש שתיארו אותו כסוג של דוקסינג.

לפי תחקיר של אליזה סוטג'וּ מהעיתון LitHub שפורסם באפריל 2021, מאחורי שם העט מסתתר הסופר דומניקו סטרנונה , בעלה של אניטה ראיה. הן פרנטה והן סטרנונה הכחישו אפשרות זו.

## ספריה

## קישורים חיצוניים
* 

* 
* 
* 
* 
* 
* 
* 
* 
* 
* 
* האם אלנה פרנטה היא בכלל גבר, הסופר דומניקו סטרנונה?|תחקיר מיוחד 16 באפריל 2021
* 

;ימי הנטישה:
* "ימי הנטישה", אתר הספריה החדשה
* ביקורת על "ימי הנטישה", באתר complete review 
* אלון אלטרס, סקירה על "ימי הנטישה", הספריה החדשה
* דן לחמן, סקירה על "ימי הנטישה", emago
* 
* מרים שוסטרמן, הגסויות של אולגה: על תרגום הכותרת של "ימי הנטישה", באתר הספריה החדשה, 3/7/07

;אהבה מטרידה:
* "אהבה מטרידה", אתר הספריה החדשה
* 
* 
* אלון אלטרס, כדי לספר את החיים עלינו להמציא אותם: ריאיון עם אלנה פרנטה, אתר הספריה החדשה, 19.10.09

;החבֵרה הגאונה:
* אריק גלסנר, על "החבֵרה הגאונה", של אלנה פרנטה, פורסם במדור לספרות ב"7 לילות" של "ידיעות אחרונות", 28 באוגוסט 2015
* 

;הסיפור של שם המשפחה החדש:
* אריק גלסנר, על "הסיפור של שם המשפחה החדש", של אלנה פרנטה, המדור לספרות ב"7 לילות" של "ידיעות אחרונות", יוני 2016
* 
* 

;הסיפור של מי שברחו ושל מי שנשארו:
* 
* 
* אריק גלסנר, על "הסיפור של מי שברחו ושל מי שנשארו", פורסם במדור לספרות ב"7 לילות" של "ידיעות אחרונות", אפריל 2017

;הסיפור של הילדה האבודה:
* 
* 
* 
* 
* 
* 

;המצאות מזדמנות:
* 

;חיי השקר של המבוגרים:
* 
* כנרת רובינשטיין, התבגרות כחיפוש אחר שפת אמת, במגזין הספרותי סלונט, 8 באוקטובר 2020
* 
* 

;הבת האפלה:
* 

## הערות שוליים

קטגוריה:סופרים איטלקים הידועים בשם עט
קטגוריה:אישים שזהותם אינה ידועה
קטגוריה:סופרות איטלקיות
קטגוריה:איטלקים שהופיעו ברשימת טיים 100
קטגוריה:נאפולי: אישים
קטגוריה:איטלקיות שנולדו ב-1943